دونیا-دا کروناویروسا یولوخان‌لارین سایی 4 میلیون 342 مینی، بو ویروس‌دان اؤلن‌لرین سایی ایسه 292 مینی کئچیب. ایندیدک بیر میلیون 602 مین نفر ساغالیب.
پاندمی‌نین مرکزینه چئوریلن امریکا-دا آغ ائو "کووید-19" اپیدمیسی سببیندن شهرجگیه گیرن بوتون ژورنالیست‌لرین هر گون سیناق‌دان کئچیریله جگینی آچیقلاییب.
آغ ائو می ین 11-ده ایداره ائتمه اوفیسی‌نین یئرلشدیگی باتی قانادینا (West Wing) گلن ایشچی‌لرین و قوناق‌لارین ماسک تاخماسینی مجبوری ائدیب. دیگر طرف‌دن آغ ائوین سؤزچوسو مک آنانی ایسه، سؤزچوسونده یئنی نوع کروناویروس آشکارلانان باشقان یاردیمجیسی مایک پنس ین شخصی قراری سببیله پرزیدنت دونالد ترومپا یاخینلاشمادیغینی سؤیله‌ییب.
دیگر طرف‌دن، اؤلکه‌ده آپاریلان بیر سورغودا ایشتیراک ائدن‌لرین 54 فایزی پرزیدنت دونالد ترامپ حکومتی‌نین یئنی نوع کروناویروسلا موباریزه‌ده کیفایت‌لی اولمادیغینا دایر فیکیرلرینی بؤلوشوب. ترامپین کروناویروسلا علاقه‌لی آچیقلاما‌لارینا گلدیکده، جمهوریت چیلرین 84 فایزی اعتبار ائتدیگی، دموکرات‌لاردان ایسه یالنیز 4 فایزی‌نین ایناندیغی بیلدیریلیب.
میللی آلرژی و یولوخوجو خسته‌لیک‌لر انستیتوتونون دیرکتورو آنتونی فاوجی اپیدمی‌نین یاراتدیغی تهلوکه‌نین اؤلکه‌ده داوام ائتدیگینی و سرعت‌لی بیر نورماللاشما اولاجاغی تقدیرده اؤلوم و کدرین آرتاجاغینی دئییب.
بو آرادا نیویورک فرمانداری اندرو کومو تخمینن 100 اوشاقدا یئنی نوع کروناویروس ایله علاقه‌لی اولدوغو دوشونولن "نادیر" بیر خسته لیگین اولدوغونو سؤیله‌ییب. مطبوعات کنفرانسیندا کومو اوشاق‌لارا تأثیر ائدن "اینفکسیون سیندرومو" نون آراشدیریلدیغینی بیلدیریب. بو خسته‌لیک سببیله 3 اوشاغین اؤلدوگو آچیقلانیب.
آوروپا-‌داکی اپیدمی نین مرکزی اینگیلتره-‌ده یئنی نوع کروناویروس سببیله حیاتینی ایتیرن‌لرین سایی 32 مین 692-ا یوکسلیب. حیاتینی ایتیرن‌لرین 42-نین لندن نقلیات ایداره‌سی‌نین ایشچی‌لری، 10-نون دمیریول ایشچی‌لری و 150-دن چوخونون ساغلام‌لیق و قوجا‌لار ائوی وظیفه‌لی‌لری اولدوغو بیلدیریلیب. اؤلکه‌ده یولوخما‌لارین سایی 3 مین 43 آرتا‌راق 226 مین 463 اولوب. اپیدمی ایله موباریزه‌ده تطبیق اولونان بعضی محدودیت‌لر بو گون قالدیریلیب و اجتماعی حیاتدا نورماللاشما یولوندا ایلک آددیم آتیلیب. آرتیق اینسان‌لارین باییردا داها چوخ واخت کئچیرمه‌سینه ایجازه وئریله‌جک.
ایتالیا-دا "کووید-19"دان اؤلن‌لرین سایی سون بیر گونده 172 آرتا‌راق 30 مین 911-ا، یولوخما‌لارین سایی ایسه 222 مین آزالما ایله 22 مین 266-یا دوشوب.
فرانسا-دا اپیدمی سببیله حیاتینی ایتیرن‌لرین سایی سون 24 ساعتدا 348 آرتا‌راق 26 مین 991 نفره چاتیب، ویروس آشکارلانان‌لارین سایی سون 24 ساعاتدا 2 مین 478 آرتا‌راق 213 مین 662-یه چاتیب. "کووید-19" ویروسونا توتولان‌لارین سایی‌نین 771 مینه یوکسلدیگی آچیقلانیب.
گونئی امریکا اؤلکه‌سی برزیلیا-دا "کووید-19" ویروسون‌دان اؤلوم حال‌لاری 12 مین 461 نفره، یولوخان‌لارین سایی ایسه 178 مین 214-ا یوکسلیب.
دیگر بعضی اؤلکه‌لرده اؤلن‌لرین سایی بئله‌دیر:
ایسپانیا 26 مین 920، بلژیک 8 مین 761، آلمانیا 7 مین 738، هوللاندیا 5 مین 510، کانادا 5 مین 169، مکزیکا 3 مین 926، سوئد 3 مین 313، پرو 2 مین 57، سوئیس مین 867، ایرلاندیا مین 488، پورتوقالیا مین 163، شیلی 323.
